Čiekurkalns (stacija)

Čiekurkalns ir dzelzceļa stacija Rīgas Vidzemes priekšpilsētā. Čiekurkalna stacijā pietur vairums dīzeļvilcienu, kas kursē līnijā Rīga—Lugaži, maršrutos Rīga—Sigulda, Rīga—Valmiera, Rīga—Valga. Oficiāli Čiekurkalns ir Zemitānu stacijas līnijas parks. Čiekurkalna stacijai pieslēdzas dzelzceļa līnijas uz Zemitāniem, Rīgu un Brasas posteni. Stacijas ēka tiek izmantota kā dzīvojamā māja, tajā nav biļešu kases.

Vēsture 
Stacija tika atklāta 19. gadsimta beigās ar nosaukumu Sortirovočnaja () (Šķirotava). Tajā no Pleskavas puses pienākošos kravas vilcienus pārformēja nodošanai citu sabiedrību dzelzceļiem un otrādi. Pasažieru stacijas šeit nebija, pasažieru vilcieni šeit nepieturēja. 20. gadsimta sākumā stacijas nosaukums bija Riga Baltijskaja () (Rīga Baltijas). 1911. gadā nosaukums bija Carskij ļes () (Ķeizarmežs). 1918. gadā stacijas nosaukums bija Kaiserwald (Ķeizarmežs — vācu valodā), bet no 1919. gada līdz 1929. gadam — Krūzes muiža. No 1929. gada stacijas nosaukums ir Čiekurkalns. Šis nosaukums ir sestais kopš stacijas atklāšanas.

Attēlu galerija

Atsauces

Ārējās saites 
 Čiekurkalna stacija portālā Cita Rīga

 
Dzelzceļa satiksme Rīgā
Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti